咏 竹
宋 王吉
夜里照时金琐碎,清风拂处玉玲珑。
岁寒别有非常操,不比寻常草木同。
南 窗
元 金涓
南窗不受北风寒,笔砚供吟对景安。
最喜手攀檐前竹,雪中犹胜作花看。
种 竹
明 王向晋
斫取江干老竹根,携归家去长儿孙。
他年劲节干霄起,招得丹山彩凤骞。
雨 竹
明 刘崧
沧波石面晚阴凉,翠筱娟娟过雨香。
何许鹧鸪啼不断,黄陵祠下是三湘。